S-7174/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 10. desember 2019, á hendur:

„G-kk-þgf K-kk-þgf, […] fyrir eftirtalin umferðarlagabrot með því að hafa:

1. Sunnudaginn 20. janúar 2019 ekið bifreiðinni […] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 4,8 ng/ml) vestur Dalveg í Kópavogi, […], þar sem lögregla stöðvaði aksturinn.

[...]

2. Mánudaginn 11. febrúar 2019 ekið bifreiðinni […] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 33 ng/ml) um Bústaðaveg í Reykjavík, við Orkuna, þar sem lögregla stöðvaði aksturinn.

[...]

3. Mánudaginn 21. október 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist tetrahýdrókannabínól 22 ng/ml) um Skeifuna í Reykjavík, til móts við Dominos, þar sem lögregla stöðvaði aksturinn.

[...]

Teljast brot í öllum liðum varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987.“

Ákærði sótti ekki þing við þingfestingu málsins og hafði ekki boðað forföll, en ákæra og fyrirkall hafði verið birt í Lögbirtingablaðinu með lögmætum hætti. Verður málið því dæmt samkvæmt heimild í alið 1. mgr. 161. gr. laga nr. 88/2008 um meðferð sakamála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur […] 1996. Samkvæmt framlögðu sakavottorði, dagsettu 5. desember 2019, var ákærða gerð sektarrefsing með dómi Héraðsdóms Suðurlands 5. janúar 2017, m.a. fyrir akstur undir áhrifum ávana og fíkniefna. Með dómi Héraðsdóms Suðurlands 14. febrúar 2019 var ákærða aftur gerð sektarrefsing, en fyrir akstur sviptur ökuréttindum. Loks var ákærða gerð sekt með viðurlagaákvörðun Héraðsdóms Reykjavíkur 13. mars 2019, m.a. fyrir akstur sviptur ökuréttindum og undir áhrifum ávana og fíkniefna, en um var að ræða hegningarauka við síðastgreindan dóm Héraðsdóms Suðurlands. Var hann þá jafnframt sviptur ökuréttindum í 4 ár. Að öðru leyti hefur sakaferill ákærða ekki áhrif á ákvörðun refsingar í máli þessu.

Brot þau sem ákærða er gefin að sök í 1. og 2. tölulið ákæru voru drýgð áður en ákærði gekkst undir framangreinda viðurlagaákvörðun 13. mars 2019. Verður honum því gerður hegningarauki vegna þeirra nú, sbr. 78. gr. almennra hegningarlaga nr. 19/1940.

Að virtum sakaferli ákærða, að því er varðar ákvörðun refsingar vegna 3. töluliðar ákæru, verður við það að miða að ákærða sé nú í þriðja sinn gerð refsing frá því að hann var fullra 18 ára fyrir akstur undir áhrifum ávana og fíkniefna og í annað sinn fyrir akstur sviptur ökuréttindum, allt innan ítrekunartíma í skilningi 71. gr. almennra hegningarlaga.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 231.942 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf K-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dómsins að telja.

Ákærði greiði 231.942 krónur í sakarkostnað.

B-kvk-nf V-kvk-nf

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 231.942 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf K-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dómsins að telja.

Ákærði greiði 231.942 krónur í sakarkostnað.

B-kvk-nf V-kvk-nf